Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 884/12/8807	Michalovce, 30.7.2014
EEČ : 2-66-282-2014

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.4.2013, spisová značka 1 Pv 884/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
trestné stíhanie vedené pre prečin ohrozovanie mravnej výchovy mládeže podľa § 211 ods. 1 písm. b), ods. 3 písm. a) Tr. zákona proti obv. XXXXX a obv. XXXXX, na tom skutkovom základe, že ako zákonní zástupcovia mal. XXXXX nar. XXXXX, ku ktorému majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa závažným spôsobom zanedbávali, najmä tým, že nezabezpečili, aby školu riadne navštevoval a umožnili mu viesť záhaľčivý život, v dôsledku čoho ako žiak Základnej školy XXXXX v období od 16. 01. 2012 do 17. 12. 2012 mal. XXXXX vymeškal celkove 473 neospravedlnených vyučovacích hodín.

Uznesením prokurátora Okresnej prokuratúry XXXXX zo dňa 10.4.2013, spisová značka 1 Pv 884/12/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX sp. zn. 1Pv 884/12 z 10. 04. 2013 bolo podľa § 216 ods. 1 písm. a, c) Tr. poriadku podmienečne zastavené trestné stíhanie vedené pre prečin ohrozovanie mravnej výchovy mládeže podľa § 211 ods. 1 písm. b), ods. 3 písm. a) Tr. zákona proti obv. XXXXX a obv. XXXXX, na tom skutkovom základe, že ako zákonní zástupcovia mal. XXXXX XXXXX, nar. XXXXX ku ktorému majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa závažným spôsobom zanedbávali, najmä tým, že nezabezpečili, aby školu riadne navštevoval a umožnili mu viesť záhaľčivý život, v dôsledku čoho ako žiak Základnej školy XXXXX v období od 16. 01. 2012 do 17. 12. 2012 mal. XXXXX vymeškal celkove 473 neospravedlnených vyučovacích hodín.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov pre každého. Predmetné uznesenie sa stalo právoplatným dňa 16. 04. 2013.

Skúšobná doba pre podmienečné zastavenie trestného stíhania uplynula dňom 16. 04. 2014.

Po uplynutí skúšobnej doby boli vyžiadané odpisy registra trestov a správy o povesti obvinených.

Bolo zistené, že obvinení XXXXX a XXXXX v priebehu skúšobnej doby viedli riadny život, nedopustili sa žiadneho trestného činu, kde obv. XXXXX sa dopustila iba drobného priestupku, a teda vyhoveli podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinení XXXXX a XXXXX sa v skúšobnej dobe podmienečného zastavenia trestného stíhania osvedčili.

Podľa § 217 ods. 4 Tr. poriadku právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor